
Overvåking, jfr EUs vanndirektiv

Jon Barikmo, Signe Nybø, Jan Cramer, Gunnar Larsen, Ola Gillund, Ola Glesne, Svein Harsten, Leif Inge Paulsen. Ikke tilstede: Morten Nicholls
Signe Nybø

NVE, Oslo

24. oktober 2006

17. møte i ”Overvåkingsgruppa for EUs vanndirektiv”

I løpet av møtet ble det avtalt oppfølgingspunkter (se oppdatert framdriftsplan). Referatet inneholder ikke oversikt over disse oppfølgingspunktene. 

1) Gjennomgang av referat

Referatet ble godkjent. 

2) Overordna framdrift, signaler fra Direktoratsgruppa

Prinsipper for ansvarsdeling og sektorfinansiering for overvåking skal legges fram på møte i Direktoratsgruppa den 5. desember. Dette skal være forslag til kap. 2.1 og boks 2.1 i foreliggende utkast til veileder. Skal oversendes Direktoratsgruppa den 27. november
3) Hovedinntrykk veileder. Eventuelle tema som mangler

De fleste hadde ikke fått leste noe særlig, siden førsteutkastet var ferdig så nære møtet i tid. Inntrykket er at veilederen er bra i rute og at det er gjort en god jobb. Kapittel 3 ble framhevet som spesielt bra, mens kapitlet om overflatevann fremdeles er rotete, og noe usystematisk. Det er viktig at veilederen bidrar til å øke fokus på eksisterende overvåking og målretting av denne slik at det veilederen ikke blir en ny klamp om foten. 

4) Gjennomgang kapitler, med vekt på tema som bør diskuteres. 
a. Ansvarsforhold (kap. 2, særlig boks 2-1)

Det kom ikke fram store uenigheter på boks 2-1, men det er behov for å konkretisere hva dette betyr i en mer detaljert oversikt, samt forbedre tekst i foreliggende boks. Signe lager utkast til en mer detaljert oversikt over prinsipper om sektorfinansiering og som er knyttet til de ulike typene overvåking. Denne oversikten skal komme i tillegg til boks 2-1. Denne oversikten bør ikke knyttes til konkrete programmer (programmer kommer og går), men heller til formålet og innholdet i overvåkingen. Ut i fra tilbakemeldingene fra medlemmene i gruppa (se framdriftsplan) vurderes det om den mer detaljerte oversikten skal innarbeides i sakspapirene til Direktoratsgruppa. Manglende tid til diskusjoner kan være et problem, og det kan markeres tydelig i teksten hvor det er uenighet eller der det trengs en mer utdypende diskusjon. 
b. Koordinering nasjonalt og regionalt (kap. 2)

Kapittel 2.2.3 og 2.3.2 strykes og erstattes med en tekst om koordineringsbehovet. Vår overvåkingsgruppe ønsker fortsatt å ha koordineringen gjennom planfase 1, og få tilbakemelding på veileder og revidering av denne. 
c. Konkretisering av fordelingsnøkler finansiering overvåking 

Se punkt a over.
d. Hvordan få kapitlene om ansvar i de ulike forvaltningsleddene gode? 
Se framdriftsplan. Kvalitetssikres gjennom medlemmene i gruppa. I tillegg bes Melhus kommune om å komme med forslag til vannområdenes sin rolle

e. Hovedprinsipper (kap. 3), med vekt på 

i. Tolking av data

Her må man få inn det som har med klassifiseringsgrenser å gjøre, inkludert interkalibreringsarbeidet. Også andre relevante grenseverdier. Kapitlet utvikles etter at vi får inn det vi har av grenseverdier og terskelverdier. 

ii. Databaser

Kapitlet om databaser må kvalitetssikres i etatene. I tillegg er det behov for å få oversikt over hva som kan gjøres tilgjengelig av temakart gjennom VRD- innsynsløsningen. I vår veileder har det vært hensiktsmessig å kunne lenke direkte til kart i innsynsløsningen, men der det ikke er mulig skal statiske kart legges direkte inn i veilederen. Ett forslag er man skal kunne klikke på et punkt på kartet  og få fram hva som overvåkes der, hvem er ansvarlig osv.

f. Overflatevann, med vekt på 

i. – referansestasjoner, prioritering for igangsettelse

Ble ikke diskutert

ii. – prinsipp om faste stasjoner og omdrevsstasjoner
Ble ikke diskutert 


iii. – metodevalg og frekvens, prosess omkring dette

Her bør forvaltningen velge metode og frekvens for de ulike parametrene. Kan ikke overlates til konsulenter. Det er spesielt utfordrende i forhold til biologiske metoder. DN tar kontakt med SFT og FiDir for å finne fram til hvordan vi skal gjøre dette. 

iv. – tabeller på miljøeffekter og parametere for tiltaksorientert overvåking
Forvaltningen skal komme fram til forslag til parametere for tiltaksorientert overvåking. Se framdriftsplan.

v. – sterkt modifiserte vannforekomster

NVE og DN har hatt innledende diskusjoner. NVE har ansvaret for framdrift, men involverer DN.

g. Grunnvann

Grunnvannsgruppa under Direktoratsgruppa benyttes som referansegruppe for kapitlet om grunnvann. NGU er ansvarlig for å involvere grunnvannsgruppa. Nytt grunnvannsdirektiv er nå vedtatt i EU.
h. Drikkevann
Mattilsynet har hovedansvaret for å bringe kapitlet i havn. 

i. Beskytta arts- og habitatområder

5) Framdriftsplan; hvem gjør hva og når? 
Nye tidsfrister ble avtalt på møtet, og framdriftsplanen er lagt under møtedato 24.10.06

6) Eventuelt

Neste møte er på SFT torsdag den 4. januar kl 1000.

